Rīgas Tehniskās universitātes Open

**Rīgas Tehniskās universitātes Open** (arī **RTU Open**) ir ikgadējs starptautisks šaha festivāls, kas augustā notiek Rīgā. Tas ir lielākais klasiskā šaha turnīrs Baltijas valstīs.

## Turnīra vēsture
Pirmie trīs starptautiskie šaha festivāli (2011-2013) notika Rīgas Tehniskās universitātes galvenajā ēkā Kaļķu ielā 1. Pirmais un otrais šaha festivāls sastāvēja no diviem klasiskā šaha turnīriem ("A" meistariem un "B" amatieriem) un pēdējās dienas šaha ātrspēles turnīra. Trešajā šaha festivālā jau bija trīs klasiskā šaha turnīri ("A" meistariem un "B", "C" amatieriem) un ātrspēles turnīrs. 
2014. gadā ceturtais starptautiskais šaha festivāls pārcēlās uz starptautisko izstāžu centru *[[Ķīpsala]]* (Ķīpsalas iela 8), jo iepriekšējās telpas nespēja uzņemt aizvien pieaugošo dalībnieku skaitu. Ceturtā šaha festivāla programmā jau bija pieci klasiskā šaha turnīri ("A" meistariem un "B", "C", "D", "E" amatieriem) un pirmās dienas šaha ātrspēles turnīrs. Piektais un sestais šaha festivāli turpinājās starptautiskajā izstāžu centrā *Ķīpsala* un sastāvēja no četriem klasiskā šaha turnīriem ("A" meistariem un "B", "C", "D" amatieriem) un pēdējās dienas šaha ātrspēles turnīra. Katrā no pēdējo trīs gadu šaha festivāliem (2014-2016) kopumā ir piedalījušies vairāk nekā 400 šahistu no visas pasaules. Septītais šaha festivāls notika 2017. gadā starptautiskajā izstāžu centrā *Ķīpsala* un sastāvēja no pieciem klasiskā šaha turnīriem ("A" meistariem un "B", "C", "D", "E" amatieriem) un pēdējās dienas šaha ātrspēles turnīra. Astotais šaha festivāls notika 2018. gadā starptautiskajā izstāžu centrā *Ķīpsala* un sastāvēja no pieciem klasiskā šaha turnīriem ("A" meistariem un "B", "C", "D", "E" amatieriem) un diviem šaha ātrspēles turnīriem. Devītais šaha festivāls notika 2019. gadā starptautiskajā izstāžu centrā *Ķīpsala* un sastāvēja no sešiem klasiskā šaha turnīriem ("A" meistariem, "Y" jauniešiem un "B", "C", "D", "E" amatieriem), ātrā šaha turnīra un diviem šaha ātrspēles turnīriem. 2020. gadā šaha festivāls nenotika sakarā ar COVID-19 pandēmiju. Desmitais šaha festivāls notika 2021. gadā starptautiskajā izstāžu centrā *Ķīpsala* un sastāvēja no četriem klasiskā šaha turnīriem ("A" meistariem, "B&Y" jauniešiem un amatieriem, un "C&D", "E" amatieriem), ātrā šaha turnīra "G" un diviem šaha ātrspēles turnīriem ("F" un "H"). Vienpadsmitais šaha festivāls notika 2022. gadā starptautiskajā izstāžu centrā *Ķīpsala* un sastāvēja no pieciem klasiskā šaha turnīriem ("A" meistariem, "B", "C", "D" amatieriem, "Y" jauniešiem), ātrā šaha turnīra "F" un diviem šaha ātrspēles turnīriem ("E" un "G"). Divpadsmitais šaha festivāls notika 2023. gadā starptautiskajā izstāžu centrā *Ķīpsala* un sastāvēja no pieciem klasiskā šaha turnīriem ("A" meistariem, "B", "C", "D" amatieriem, "Y" jauniešiem), ātrā šaha turnīra "F", diviem šaha ātrspēles turnīriem ("E" un "G") un trim kvalifikācijas turnīriem dažāda līmeņa iesācējiem ("Q1", "Q2" un "Q3"). Trīspadsmitais šaha festivāls notika 2024. gadā starptautiskajā izstāžu centrā *Ķīpsala* un sastāvēja no četriem klasiskā šaha turnīriem ("A" meistariem, "B", "C", "D" amatieriem), ātrā šaha turnīra "Rīgas atklātais ātrā šaha čempionāts 2024", diviem šaha ātrspēles turnīriem ("Latvijas Šaha federācijas un FIDE 100 gadu jubilejas ātrspēles turnīrs" un "Pusnakts ātrspēles turnīrs").

2025. gada 30. maijā Latvijas Šaha federācijas mājaslapā tika paziņots, ka *nepietiekama finansējuma dēļ RTU Open festivāls šogad diemžēl nenotiks.* Tāpat šajā paziņojumā tika uzsvērts, ka *mēs noteikti turpināsim darbu, lai RTU Open, iespējams, ar citu nosaukumu un formātu, jau nākamgad atgrieztos Latvijas šaha kalendārā.*

## A turnīra uzvarētāji
:

## Atsauces

## Ārējās saites
*  Rīgas Tehniskās universitātes Open mājaslapa
*  Rīgas Tehniskās universitātes Open 2011
*  Rīgas Tehniskās universitātes Open 2012
*  Rīgas Tehniskās universitātes Open 2013
*  Rīgas Tehniskās universitātes Open 2014
*  Rīgas Tehniskās universitātes Open 2015
*  Rīgas Tehniskās universitātes Open 2016
*  Rīgas Tehniskās universitātes Open 2017
*  Rīgas Tehniskās universitātes Open 2018
*  Rīgas Tehniskās universitātes Open 2019
*  Rīgas Tehniskās universitātes Open 2021
*  Rīgas Tehniskās universitātes Open 2022
*  Rīgas Tehniskās universitātes Open 2023
*  Rīgas Tehniskās universitātes Open 2024